1. ΝΟΜΟΘΕΤ. ΔΙΑΤΑΓΜΑ υπ’ αριθ. 2625 της 17/29 Οκτ. 1953 Περί απονομής γενικών πτυχίων χειριστών ασυρμάτου. Γενικαί διατάξεις Άρθρ.1.-1.Υπό τον όρον «πτυχιούχος χειριστής ασυρμάτου» νοείται παν άτομον εφωδιασμένον δια γενικού πτυχίου χειριστού ασυρμάτου χορηγουμένου κατά τας διατάξεις του παρόντος επί σκοπώ όπως χειρίζεται ραδιοηλεκτρικούς σταθμούς πάσης φύσεως. 2.Ουδείς δύναται να εργασθή ή να προσληφθή επί αμοιβή ή άνευ αμοιβής ως χειριστής ραδιοηλεκτρικού σταθμού ξηράς οιασδήποτε κατηγορίας ή ραδιοτηλεγραφικού και ραδιοτηλεφωνικού σταθμού αεροσκαφών (εξαιρουμένων των πάσης φύσεως στρατιωτικών σταθμών των πολεμικών Υπουργείων, Ραδιοφωνικών, Τηλεοράσεως και Ερασιτεχνικών) εάν ούτος δεν κέκτηται το κατά τας διατάξεις του παρόντος γενικόν πτυχίον χειριστού ασυρμάτου ανεξαρτήτως άλλων ειδικών πτυχίων προβλεπομένων υπό της υφισταμένης ειδικής νομοθεσίας δι’ ωρισμένης κατηγορίας χειριστάς ασυρμάτου. 3.Άπαντες οι κατά την δημοσίευσιν του παρόντος εργαζόμενοι ως χειρισταί ραδιοσταθμών των κατηγοριών της προηγουμένης παραγράφου υποχρεούνται όπως εντός ενός έτους από της δημοσιεύσεως του εν άρθρ. 6 προβλεπομένου Εκτελεστικού Δ/τος του παρόντος Ν. Δ/τος, αποκτήσωσι το γενικόν πτυχίον χειριστού ασυρμάτου, άλλως ούτοι απολύοντια της υπηρεσίας των. Η ως άνω προθεσμία παρατείνεται επί έν εισέτι έτος εις δεδικαιολογημένας πειρπτώσεις, δι’ αποφάσεως του Υπουργού Συγκοινωνιών. Εξοδόθη η υπ’ αριθ. 103501 της 25 Απρ. / 3 Ιουλ. 1956 (ΦΕΚ Β΄ 127) απόφ. Υπουργού Συγκοινωνιών και Δημ. Έργων, δι’ ης παρετάθη η εν λόγω προθεσμία επί έν εισέτι έτος από της λήξεώς της. Κατηγορία Γενικών Πτυχίων Άρθρ.2.-1.Γενικά πτυχία χειριστών ασυρμάτου χορηγούνται υπό του Υπουργείου Συγκοινωνιών (Γεν. Δ/νσις Τηλεπικοινωνιών) διακρίνονται δε ταύτα εις δύο κατηγορίας: α)Γενικόν πτυχίον ραδιοτηλεγραφητού. β)      «          «       ραδιολτηλεφωνητού. 2.Κάτοχος γενικού πτυχίου Ραδιοτηλεγραφητού δύναται να εργασθή ως χειριστής οιασδήποτε κατηγορίας, ραδιοσταθμών ξηράς ή αεροσκαφών λειτουργούντων νομίμως. 3.Κάτοχος γενικού πτυχίου ραδιοτηλεφωνητού δύναται να εργασθή ως χειριστής οιασδήποτε κατηγορίας σταθμών νομίμως λειτουργούντων πλην των ραδιοτηλεγραφικών σταθμών πάσης κατηγορίας. Χορήγησις Γενικών Πτυχίων Άρθρ.3.-1.Γενικά πτυχία ραδιοτηλεγραφητών ή ραδιοτηλεφωνητών χορηγούνται εις Έλληνας πολίτας κεκτημένους τα απαιτούμενα προσόντα και κατόπιν επιτυχούς δοκιμασίας των εις εξετάσεις επί θεωρητικών και πρακτικών μαθημάτων, καθοριζομένων δια του εν άρθρ. 6 προβλεπομένου Β. Δ/τος. 2.Πάντες οι κατά την δημοσίευσιν του παρόντος υπηρετήσαντες ευδοκίμως επί διετίαν τουλάχιστον κατά την τελευταίαν τετραετίαν εις νομίμως λειτουργούσας υπηρεσίας ασυρμάτου (Κρατικών, Ημικρατικών και Ιδιωτικών Οργανισμών) ραδιοτηλεγραφηταί ή ραδιοτηλεφωνηταί προερχόμενοι εκ Ραδιοτηλεγραφικών Σχολών των ενόπλων δυνάμεων, της Σχολής Τ. Τ. Τ. ή οιασδήποτε άλλης ανεγνωρισμένης υπό του Κράτους Ραδιοτηλεγραφικής Σχολής, δικαιούνται, όπως αποκτήσωσι γενικόν πτυχίον ραδιοτηλεγραφητού ή ραδιοτηλεφωνητού κατόπιν εξετάσεων επί των πρακτικών μόνον θεμάτων. 3.Οι εν τη προηγουμένη παρ. 2 του παρόντος  άρθρου κάτοχοι απολυτηρίου Γυμνασίου ή  ισοτίμων Σχολών υπηρετούντες επί διετίαν εις  υπηρεσίας ασυρμάτου δικαιούνται γενικού  πτυχίου     ραδιοτηλεγραφητού      ή        ραδιοτηλε(Αντί της σελ. 443(α) Σελ. 443(β) Τεύχος 418 Σελ. 95 Χειριστές Ασυρμάτου 22.Ζ.β.1 φωνητού άνευ εξετάσεων, ως ειδικώτερον θέλει καθορισθή διατου εν άρθρ. 6 οριζομένου Β. Δ/τος. Έντυπα Γενικών Πτυχίων Άρθρ.4.-Τα γενικά πτυχία ραδιοτηλεγραφητών ή ραδιοτηλεφωνητών εκδίδονται υπό της Γενικής Διευθύνσεως Τηλεπικοινωνιών του Υπουργείου Συγκοινωνιών αποτελούσι δε διατετιμημένα έντυπα του Δημοσίου. Ποιναί Άρθρ.5.-1.Οι κατέχοντες ή εκμεταλλευόμενοι ραδιοτηλεγραφικούς ή ραδιοτηλεφωνικούς σταθμούς αναφερομένους εις την παρ. 2 του άρθρ. 1 του παρόντος, προσλαμβάνοντες δια την λειτουργίαν των σταθμών τούτων χειριστάς μη κεκτημένους το κατά τας διατάξεις του παρόντος γενικόν πτυχίον ραδιοτηλεγραφητού ή ραδιοτηλεφωνητού, τιμωρούνται δια φυλακίσεως μέχρι 3 μηνών και χρηματικής ποινής μέχρι πέντε εκατομμυρίων δραχμών ως και δεσμεύσεις της υπό κατοχήν συσκευής. 2.Τιμωρούνται δια των αυτών της προηγουμένης παραγράφου ποινών οι κατέχοντες ή εκμεταλλευόμενοι ραδιοτηλεγραφικούς ή ραδιοτηλεφωνικούς σταθμούς τούτους προσωπικώς χωρίς να κέκτηνται το κατά τας διατάξεις του παρόντος γενικόν πτυχίοιν ραδιοτηλεγραφητού ή ραδιοτηλεφωνητού. 3.Τιμωρείται δια φυλακίσεως μέχρι ενός μηνός και χρηματικής ποινής μέχρις ενός εκατομμυρίου δραχμών πας όστις προσφέρει υπηρεσίας χειριστού εις ραδιοτηλεγραφικούς ή ραδιοτηλεφωνικούς σταθμούς χωρίς να είναι εφωδιασμένος δια του κατά τας διατάξεις του παρόντος γενικού πτυχίου. Άρθρ.6.-1.Δια εκδοθησομένου Β. Δ/τος προκαλουμένου υπό του Υπουργού Συγκοινωνιών μετά γνώμην του Τηλεπικοινωνιακού Συμβουλίου καθορισθήσονται λεπτομερώς τα περί προσόντων υποψηφίων, του τρόπου των εξετάσεων, των καταβλητέων τελών παραβόλων ως και πάσα άλλη αναγκαία δια την εφαρμογήν του παρόντος λεπτομέρεια. 